Antall spillere: 4 utespillere + keeper (lillegutter/lillejenter kan bruke 5 utespillere + keeper etter avtale mellom lagene).  Ingen begrensning på antall spillere på hvert lag. Bytter kan skje når som helst.
Leggbeskyttere: Det er påbudt. Spillere uten leggbeskyttere vil bli tatt av banen.
Draktlikhet: Ved draktlikhet skal det lag som er nevnt først i oppsettet skifte drakter. Sekretariatet har vester for utlån.
Avspark: Det lag som er nevnt først i kampoppsettet tar avspark. De andre spillerne må være på egen banehalvdel og minst 5 meter unna ballen. NB! Det kan ikke skytes direkte i mål fra avspark.
Utspill fra keeper/målspark: Målkast erstatter målspark. Ballen kan ikke kastes over midtstreken, og gjøres dette gjenopptas spillet med indirekte frispark til motstanderlaget. Frisparket tas fra midtbanen. Når ballen er i spill etter målkast, kan målvakten ikke berøre ballen på ny før den har vært berørt av en annen spiller. Har målvakten ballen i fast grep etter en redning, og ballen fortsatt er i spill, kan målvakten kun kaste ballen ut av straffesparkfeltet.
Innkast: Innkast erstattes med innspark, som må tas innen 4 sek (ta hensyn til alder og ferdighet i de yngste aldersklassene), og motspiller må være minst 2 meter fra ballen. Det kan ikke gjøres mål direkte fra innspark.
[bookmark: _GoBack]Frispark/straffespark: Ved frispark må alle motspillere være minst 5 meter fra ballen, og frisparket må tas innen 4 sek. Dersom 4 sekunder overskrides, går ballen til motspiller (ta hensyn til alder og ferdighet i de yngste aldersklassene). 
Straffespark tas fra 7-meter, rett foran mål. Alle spillere med unntak av den som skal ta sparket må være utenfor straffesparkfeltet, bak ballen og minst 5 meter fra straffesparkmerket.
Hjørnespark: Hjørnesparket må tas innen 4 sekunder (ta hensyn til alder og ferdighet i de yngste aldersklassene).

Offside: Offside dømmes ikke.

Ballen i taket: Dersom et lag skyter ballen i taket er ballen ute av spill. Spillet gjenopptas ved at det andre laget får tildelt et indirekte frispark rett under treffpunktet. Er treffpunktet innenfor straffesparkfeltet skal frisparket tas på det nærmeste sted på straffefeltlinjen. 
Utvisning: Spillere 13 år og eldre kan utvises fra kampen. Laget må da spille med en spiller mindre i tre minutter før en annen spiller kan komme inn.

Spilletid: Alle kamper spilles i 15 minutter uten sidebytte, med 1 minutts pause mellom hver kamp, så alle lag må være raske med å komme seg på banen før egen kamp. I finalene spilles det 2x10 minutters omganger.

